Hansabreen jökullinn, Suður-Spitzbergen. Myndina tók Andrzej Kaim, júlí 1998 Heimskautasvæðin má skilgreina með ýmsu móti. Mörkin milli tempraða beltisins og kuldabeltisins eru óljós og einkennast af breiðu belti sem á það sameiginlegt með heimskautasvæðunum að vetur eru langir og kaldir og sumur eru stutt, en oft fremur hlý. Um Norðurheimskautið og næsta nágrenni er gjarna notað sameiginlega heitið "Löndin umhverfis norðurpólinn", eða "norðurslóðir". Heimskautalöndin eru stundum skilgreind sem svæði þar sem frost fer aldrei úr jörðu, jafnvel ekki yfir hásumarið. Einnig má skilgreina heimskautalöndin sem svæðin norðan við skógarmörk, eða trjálínu, þ.e. þar sem skógur getur ekki vaxið.